Lav et referat af nedenstående tekst:

Tekst:
Hver dag frem til den 24. december åbner vi en låge i vores Christiansborg-julekalender, der rummer historier fra alle de nordjyske repræsentanter. I dag er det blevet den 16. december, og bag dagens låge gemmer sig Orla Hav (Socialdemokratiet) og en anekdote om socialdemokraten Peter Nielsen. Han blev valgt ind i folketinget for Socialdemokratiet i Nørresundby i 1954 og skulle til sit første møde i den socialdemokratiske folketingsgruppe. - Her skal de finde ud af hvem der skal besætte hvilke poster, og her har alle jo et ønske, mens Peter Nielsen sidder stille og siger ingenting. Det kommenterer gruppesekretæren på og spørger Peter Nielsen direkte, om ikke han har et ønske, fortæller Orla Hav. Herefter svarer Peter så: - Jooo, jeg har sådan set et ønske om at blive medlem af den der inderkredsen. Hvis bare jeg kan komme med der, så er jeg godt tilpas, fortæller Orla Hav om den gamle socialdemokrat i dagens julekalender. Siden da blev Peter Nielsen kaldt Peter 'inderkreds'.

Referat:
I 1954 blev Peter Nielsen valgt ind for Socialdemokratiet i Nørresundby med ét enkelt ønske.